Všetkým záujemcom/uchádzačom o zákazku

Váš list číslo / zo dňa Naše číslo Vybavuje / linka Rimavská Sobota

2018-VS-0277 Ing. Jaroslav Zorvan 13.12.2018

**Vec: Oznámenie o zmene a doplnení súťažných podkladov č. 1**

Z dôvodu aktuálnej metodickej praxe Úradu pre verejné obstarávanie súvisiacej s elektronizáciou verejného obstarávania, týmto vydávame zmenu a doplnenie súťažným podkladom, ktoré boli uverejnené v zákazke „Lesnícke činnosti v ťažbovom procese na roky 2019 – 2022 – OZ Rimavská Sobota“, ku ktorej bolo uverejnené „Oznámenie o vyhlásení verejného obstarávania“ vo Vestníku verejného obstarávania vedeného Úradom pre verejné obstarávanie č. 232/2018 zo dňa 26.11.2018 pod číslom 16870-MSS.

Verejný obstarávateľ na základe uvedeného mení súťažné podklady nasledovne:

1. **V časti A.1 Pokyny pre uchádzačov sa mení odsek č. 13.3. a po zmene znie nasledovne:**

*13.3. V predloženej ponuke prostredníctvom systému JOSEPHINE musia byť pripojené požadované naskenované doklady podľa bodu 16. tejto časti súťažných podkladov (doporučený formát je „PDF“) a vyplnenie položkového elektronického formulára, ktorý odpovedá návrhu na plnení kritérií uvedeného v SP. Súťažné podklady, vrátane položkového elektronického formuláru sú zverejnené vo formáte \*.pdf v profile verejného obstarávateľa na stránke ÚVO a zároveň verejný obstarávateľ umožnil prístup k týmto dokumentom vo formáte \*.xlsx ako aj \*.docx v systéme Josephine. Verejný obstarávateľ zároveň umožňuje aj predloženie položkového elektronického formulára ako súčasť ponuky.*

1. **V časti A.1 Pokyny pre uchádzačov sa mení odsek č. 16.3. a po zmene znie nasledovne:**

*„16.3. Vyplnenú Tabuľku plnenia kritérií - cenovú ponuku uvedenú v prílohe II., vo formáte \*.xlsx, ako aj podpísanú a naskenovanú vo formáte \*.pdf.“*

Uchádzač teda v rámci ponuky predloží *položkový elektronický formulár* v needitovateľnej podobe s podpisom, ktorým potvrdzuje platnosť ponuky, a v editovateľnej podobe vo formáte \*.xlsx, v ktorej mu ju poskytol verejný obstarávateľ.

1. **V časti A.1 Pokyny pre uchádzačov sa vymazáva odsek č. 27.3.**

Doterajší text, ktorý sa vymazáva znel: „*27.3. Úspešný uchádzač najneskôr pred podpisom rámcovej dohody predloží verejnému obstarávateľovi originály dokladov a dokumentov podľa bodu 16 týchto súťažných podkladov.*“

Verejný obstarávateľ bude akceptovať doklady, ktoré uchádzač predloží v rámci ponuky a úspešný uchádzač nemusí predložiť ich originály pred podpisom rámcovej dohody.

**Aktualizované znenie Súťažných podkladov je zverejnené v profile verejného obstarávateľa medzi dokumentami predmetnej zákazky, ako aj v systéme Jospehine.**

Ing. Jaroslav Zorvan

\_\_\_\_\_\_\_\_\_\_\_\_\_\_\_\_\_\_\_\_\_\_\_

osoba zodpovedná za proces VO